cyanic-selkie/wikianc huggingface dataset:
สโมสรฟุตบอลบางกอกกล๊าสในฤดูกาล 2556
นัดที่ 9 ของฤดูกาล2556 ก็ได้เกิดการเปลี่ยนแปลงตำแหน่งหัวหน้าผู้ฝึกสอนคนใหม่ ของสโมสรบางกอกกล๊าส อีกครั้ง หลังจาก โค๊ชแต๊ก อรรถพล บุษปาคม ได้ยกเลิกสัญญากับสโมสรบุรีรัมย์ ยูไนเต็ด หลังจากจบศึกเอเอฟซีแชมป์เปี้ยนลีก รอบแรกจบลง สโมสรได้เสนอสัญญาให้โค๊ชแต๊ก เข้ามารับหน้าที่หัวหน้าผู้สอนใหม่ทันที่ โดยจะประเดิมด้วยการออกไปเยือน ชลบุรีเอฟซี
ทีมงานชุดปัจจุบัน
รายชื่อสต๊าฟโค๊ช (พ.ศ. 2556 - ปัจจุบัน)
โปเกมอน เยลโลว์
โปเกมอนภาคเยลโลว์: สเปเชียล พิคาชู อิดิชัน (ポケットモンスターピカチュウ (Poketto Monsutā Pikachū); Pokémon Yellow Version: Special Pikachu Edition) เป็นที่รู้จักกันในชื่อโปเกมอนภาคเยลโลว์ เป็นวิดีโอเกมเล่นตามบทบาทในปี ค.ศ. 1998 ที่พัฒนาโดยเกมฟรีก และจำหน่ายโดยนินเท็นโด สำหรับเกมบอยที่เป็นเครื่องเล่นเกมพกพาในเครื่องเล่นวิดีโอเกม ซึ่งเป็นภาคปรับปรุงของโปเกมอน ภาคเรดและภาคบลู พร้อมกับได้วางจำหน่ายโปเกมอนภาคเยลโลว์: สเปเชียล พิคาชู อิดิชันพร้อมกับเครื่องเล่นเกมบอยคัลเลอร์พร้อมๆกัน
เกมฟรีกได้ประกาศภาคทำใหม่ของ โปเกมอนภาคเยลโยว์ โปเกมอน เล็ตส์โกพิคาชู!และเล็ตส์โกอีวุย! ลงเครื่องนินเท็นโดสวิตช์ และวางจำหน่ายทั่วโลกในปี ค.ศ. 2018 ในปีนี้ครบรอบ 20 ปีที่ โปเกมอนภาคเยลโยว์ เปิดตัวในประเทศญี่ปุ่น
อิญญากิ เปญญา
อิกนาซิโอ "อิญญากิ" เปญญา โซตอร์เรส (Ignacio "Iñaki" Peña Sotorres; เกิด 2 มีนาคม ค.ศ. 1999) เป็นนักฟุตบอลชาวสเปน ปัจจุบันลงเล่นในตำแหน่งผู้รักษาประตู ให้กับบาร์เซโลนา สโมสรในลาลิกา
บาร์เซโลนา
เปญญาเกิดในอาลิกันเต แคว้นบาเลนเซีย เขาเริ่มต้นอาชีพกับทีมเยาวชนของสโมสรอาลิกันเตใน ค.ศ. 2004 ขณะมีอายุเพียง 5 ขวบ 5 ปีต่อมาเขาย้ายไปบิยาร์เรอัล ก่อนที่ใน ค.ศ. 2012 (เมื่ออายุ 13 ปี) เขาจะย้ายไปศูนย์ฝึกฟุตบอลลามาซิอาของบาร์เซโลนา เขายังเป็นส่วนหนึ่งของทีมที่ชนะเลิศยูฟ่ายูธลีก ฤดูกาล 2017–18 โดยได้ลงเล่นในรอบชิงชนะเลิศซึ่งเอาชนะเชลซี 0–3
ในวันที่ 30 ตุลาคม ค.ศ. 2018 เปญญามีชื่อติดทีมชุดใหญ่เป็นครั้งแรกเพื่อแข่งขันโกปาเดลเรย์ รอบ 32 ทีมสุดท้าย พบกับกุลตูรัลอีเดปอร์ติบาเลโอเนซา นัดแรกซึ่งออกไปเยือน ในฐานะตัวสำรองของยัสเปอร์ ซิลเลิสเซิน โดยเขาเป็นตัวสำรองที่ไม่ได้ลงเล่น ทีมของเขาเอาชนะไป 1–0 นอกจากนี้ เขายังปรากฏตัวบนม้านั่งสำรองในบางโอกาสระหว่างฤดูกาล ในช่วงระหว่างที่มาร์ค-อันเดร แทร์ สเตเกิน ได้รับบาดเจ็บ และยัสเปอร์ ซิลเลิสเซิน ได้เล่นเป็นตัวจริงแทน
กาลาทาซาไร (ยืมตัว)
ในวันที่ 31 มกราคม ค.ศ. 2022 เปญญาย้ายร่วมทีมกาลาทาซาไร สโมสรในประเทศตุรกี จนถึงวันสิ้นสุดของส่วนที่เหลือของฤดูกาล เขาได้ลงสนามเป็นนัดแรกในอีกเจ็ดวันถัดมาในนัดที่ออกไปเยือนอลันยาสปอร์ โดยเสมอกัน 1–1 ในวันที่ 10 มีนาคม เขายังได้ลงเล่นเป็นตัวจริงในยูฟ่ายูโรปาลีก รอบ 16 ทีมสุดท้าย นัดแรก พบกับบาร์เซโลนา ต้นสังกัดเดิมของเขาที่กัมนอว์ ช่วยให้ทีมเสมอ 0–0 แม้เจ้าบ้านจะมีโอกาสทำประตูถึง 14 ครั้ง ก่อนที่ทีมของเขาจะแพ้ในนัดที่สองที่ประเทศตุรกี 2–1 ทำให้ตกรอบไปในที่สุด
กลับสู่ บาร์เซโลนา
หลังหมดช่วงการยืมตัวไปกาลาซาทาไร เขาได้กลับมาร่วมทีมบาร์เซโลนาในฐานะผู้รักษาประตูสำรองของมาร์ค-อันเดร แทร์ สเตเกิน และได้ลงเล่นในนัดอย่างเป็นทางการกับทีมชุดใหญ่ครั้งแรก และได้ลงเล่นเป็นตัวจริงในวันที่ 2 พฤศจิกายน ค.ศ. 2022 ในยูฟ่าแชมเปียนส์ลีก รอบแบ่งกลุ่ม นัดสุดท้าย ซึ่งเอาชนะวิกตอเรียเปิลเซ็ญ 2–4 ที่สาธารณรัฐเช็ก
เกียรติประวัติ
บาร์เซโลนา
สเปน อายุไม่เกิน 17 ปี
สงครามอิรัก (แก้ความกำกวม)
สงครามอิรัก เริ่มขึ้นในปี 2003 และจบลงในปี 2011 ประกอบด้วย 2 ช่วง:
ความขัดแย้งนี้ตามมาด้วยการก่อความไม่สงบซึ่งยกระดับขึ้นเป็นสงครามกลางเมืองในปี 2014:
นอกจากนี้ สงครามอิรัก อาจหมายถึง:
จักรพรรดิโกะ-ฟูกากูซะ
จักรพรรดิโกะ-ฟูกะกูซะ (28 มิถุนายน 1786-17 สิงหาคม 1847) จักรพรรดิญี่ปุ่นองค์ที่ 89 ตามธรรมเนียมของการสืบราชบัลลังก์ รัชสมัยนี้ระยะเวลาตั้งแต่ปี ค.ศ. 1246 ถึง ค.ศ. 1260
โดยพระนามของพระองค์เป็นการนำพระนามของ จักรพรรดินิมเมียว จักรพรรดิองค์ที่ 54 ที่ปกครองในช่วง คริสต์ศตวรรษที่ 9 ซึ่งมีอีกพระนามหนึ่งว่า จักรพรรดิฟุกะกุซะ มาอนุโลมใช้เมื่อใส่คำว่า โกะ (後) เข้าไปทำให้พระนามของจักรพรรดิโกะ-ฟุกะกุซะมีความหมายว่า จักรพรรดิฟุกะกุซะที่สอง หรือ จักรพรรดิฟุกะกุซะยุคหลัง พระนามเดิมของจักรพรรดิโกะ-ฟุกะกุซะ (ญี่ปุ่น: 後深草天皇 โรมาจิ: Go-Fukakusa-tennō)คือ เจ้าชายฮิซาฮิโตะ 後深草天皇 โรมาจิ: (ญี่ปุ่น: 悠仁親王 โรมาจิ ได้ถูกนำมาใช้เป็นพระนามของ เจ้าชายฮิซาฮิโตะ พระโอรสของ มกุฎราชกุมาร ฟุมิฮิโตะ เพียงแต่เขียนต่างกัน'''
พระนาม
ก่อนจะขึ้นสืบ ราชบัลลังก์ดอกเบญจมาศ พระองค์มีพระนามส่วนพระองค์ว่า เจ้าชายฮิซาฮิโตะ (久仁親王)
แม้ว่า โรมาจิ ในพระนามของจักรพรรดิในสมัยคริสต์ศตวรรษที่ 13 พระองค์นี้จะเหมือนกับพระนามส่วนพระองค์ของสมาชิกราชวงศ์ในปัจจุบัน คันจิต่างกัน
เหตุการณ์ในพระชนมชีพ
เจ้าชายฮิซะฮิโตะขึ้นเป็นจักรพรรดิโกะ-ฟุกะกุซะเมื่อมีพระชนมายุเพียง 3 พรรษาส่วน จักรพรรดิโกะ-ซะงะ ก็ผนวชเป็นพระภิกษุที่เรียกว่า ไดโจโฮ หรือ อดีตจักรพรรดิอันประทับในศาสนา
ในปี 1803 หลังจากครองราชย์ได้ 14 ปีก็ถูกอดีตจักรพรรดิโกะ-ซะงะพระราชบิดาบีบบังคับให้สละราชบัลลังก์ให้กับ เจ้าชายสึเนะฮิโตะ พระราชอนุชาแท้ๆขึ้นครองราชย์สืบต่อมาเป็น จักรพรรดิคะเมะยะมะ
หลังจากนั้นจักรพรรดิซึ่งสืบเชื้อสายจากจักรพรรดิโกะ-ฟุกะกุซะและจักรพรรดิคะเมะยะมะก็พยายามจะอ้างสิทธิ์ในราชบัลลังก์ดอกเบญจมาศจนกระทั่งปี พ.ศ. 1935 จักรพรรดิโกะ-คะเมะยะมะ (後亀山天皇) จาก ราชวงศ์ใต้ ซึ่งสืบเชื้อสายมาจากจักรพรรดิคะเมะยะมะได้ประกาศสละราชบัลลังก์ทำให้ จักรพรรดิโกะ-โคะมะสึ (後小松天皇) จาก ราชวงศ์เหนือ ซึ่งสืบเชื้อสายจากจักรพรรดิโกะ-ฟุกะกุซะได้ก้าวขึ้นเป็นจักรพรรดิญี่ปุ่นแต่เพียงพระองค์เดียว
จักรพรรดิโกะ-ฟุกะกุซะเสด็จสวรรคตเมื่อปี 1847 ขณะพระชนมายุได้ 61 พรรษา
พรรคเสรีนิยมแห่งชาติคิวบา
พรรคเสรีนิยมแห่งชาติคิวบา (Partido Liberal Nacional de Cuba) เป็นพรรคการเมืองของประเทศคิวบา ก่อตั้งขึ้นในปี ค.ศ. 2004 มีอุดมการณ์ทางการเมืองแบบเสรีนิยม มีสำนักงานอยู่ที่ ฮาวานา ปัจจุบันพรรคเสรีนิยมแห่งชาติคิวบาถูกยุบไปเมื่อวันที่ 20 กุมภาพันธ์ ค.ศ. 2004
แบบชนิดข้อมูลนามธรรม
แบบชนิดข้อมูลนามธรรม (Abstract Data Type: ADT) หมายถึงแบบชนิดข้อมูลซึ่งแสดงถึงระบบการจัดการข้อมูล โดยแสดงถึงบริการและกฎเกณฑ์ในการจัดการข้อมูลนั้น ๆ แต่ไม่ได้กล่าวถึงวิธีการสร้างบริการต่าง ๆ
พรรคเสรีนิยมแห่งชาติ (ปานามา)
พรรคเสรีนิยมแห่งชาติ (Partido Liberal Nacional) เป็นพรรคการเมืองของประเทศปานามา มีอุดมการณ์ทางการเมืองแบบเสรีนิยม  ก่อตั้งขึ้นเมื่อปี ค.ศ. 1903
การกำจัดโรคโปลิโอ
การกำจัดโรคโปลิโอเป็นความพยายามทางสาธารณสุขระดับนานาชาติที่มีจุดมุ่งหมายกำจัดทุกกรณีของการติดเชื้อจากโปลิโอไมเยลิทิส (โปลิโอ) ให้หมดไปทั่วโลกอย่างถาวร ความพยายามนี้เริ่มต้นขึ้นในปี พ.ศ. 2531 นำโดยองค์การอนามัยโลก (WHO), ยูนิเซฟ (UNICEF) และ มูลนิธิโรตารี องค์กรต่าง ๆ เหล่านี้ เช่นเดียวกับศูนย์ควบคุมและป้องกันโรค (CDC) ของสหรัฐ และมูลนิธิบิลและเมลินดาเกตส์เป็นหัวหอกสำคัญผ่านทางการทำงานของโครงการริเริ่มกำจัดโรคโปลิโอสากล (GPEI) การกำจัดโรคติดต่อนี้สำเร็จมาแล้วสองครั้งในอดีต ครั้งแรกคือกับการกำจัดไข้ทรพิษ และกับ โรครินเดอร์เปสต์
การป้องกันการแพร่กระจายของโรคสามารถกระทำได้ด้วยการให้วัคซีน ซึ่งมีอยู่สองชนิดคือ วัคซีนโปลิโอทางปาก (OPV) ซึ่งให้เชื่้อไวรัสโปลิโอที่อ่อนแอแล้ว กับวัคซีนโปลิโอที่ยังไม่ถูกกระตุ้น (IPV) ซึ่งใช้การฉีดเข้าไป การให้วัคซีนด้วยวิธี OPV นั้นมีต้นทุนต่ำกว่าและสามารถทำได้โดยง่าย และสามารถนำไปสู่ภูมิคุ้มกันสัมผัส (contact immunity) จึงเป็นวัคซีนชนิดที่ถูกใช้อย่างแพร่หลายที่สุด
โรคโปลิโอในปัจจุบันเกิดจากเชื้อโรคสองชนิดคือ ไวรัสโปลิโอชนิด 'ไวลด์' (WPV) และสายพันธุ์ที่กลายพันธุ์จากชนิดวัคซีนให้ทางปาก เรียกว่า circulating vaccine-derived poliovirus (cVDPV) ในปี พ.ศ. 2562 มี 175 กรณีที่ตรวจพบว่าเป็นผู้ที่ติดเชื้อ WPV ทั่วโลก สูงสุดนับตั้งแต่ปี พ.ศ. 2557 แต่ก็ถือว่าลดลง NaN% จาก 719 กรณีที่ตรวจพบในปี พ.ศ. 2543 และลดลง NaN% จากประมาณ 350,000 กรณีเมื่อเริ่มแรกโครงการกำจัดโปลิโอในปี พ.ศ. 2531 จากสามสายพันธุ์ของ WPV กรณีล่าสุดที่มีการบันทึกว่าเกิดจากเชื้อชนิด2 (WPV2) เกิดขึ้นในปี พ.ศ. 2542 และ WPV2 ได้รับการประกาศว่าถูกกำจัดสำเร็จในปี พ.ศ. 2558 ส่วนชนิด3 (WPV3) พบกรณีสุดท้ายที่เกิดโรคโปลิโอในปี พ.ศ. 2555 และได้รับการประกาศว่าถูกกำจัดเสร็จสิ้นแล้วในปี พ.ศ. 2562 จนถึงปัจจุบัน ไวรัสชนิด1 (WPV1) ยังคงเป็นสายพันธุ์ที่ปรากฎอยู่ วัคซีนซึ่งรักษาทั้งสามสายพันธุ์ที่กล่าวมาข้างต้นได้นำไปสู่การเกิดขึ้นใหม่ของไวรัสชนิด cVDPV โดยมีสายพันธุ์สอง (cVDPV2) เป็นสายพันธุ์ที่พบได้มากที่สุด ประเทศไนจีเรียเป็นประเทศล่าสุดที่ประกาศอย่างเป็นทางการว่า ได้กำจัดการติดต่อของโปลิโอจากไวรัสโปลิโอชนิดไวลด์ในระดับโรคติดต่อได้สำเร็จ ด้วยกรณีผู้ป่วยล่าสุดพบในปี พ.ศ. 2559 ไวรัสโปลิโอชนิดไวลด์ถูกกำจัดหมดสิ้นแล้วในทุกทวีป ยกเว้นเพียงเอเชีย ข้อมูลในปี พ.ศ. 2563 มีสองประเทศที่ไวรัสโปลิโอยังคงเป็นโรคระดับท้องถิ่น (endemic) คือ ประเทศอัฟกานิสถาน และ ประเทศปากีสถาน
ในเดือนมิถุนายน พ.ศ. 2563 ไนจีเรียได้ถูกนำออกจากรายชื่อประเทศที่ยังคงมีการระบาดระดับท้องถิ่นของไวรัสโปลิโอชนิดไวลด์ (endemic wild poliovirus) ทำให้เหลือเพียงสองประเทศบนโลกเท่านั้นคืออัฟกานิสถานและปากีสถาน สองเดือนถัดมาคณะกรรมการรับรองระดับภูมิภาคแอฟริกา องค์กรอิสระที่แต่งตั้งโดยองค์การอนามัยโลก ได้ประกาศให้ทวีปแอฟริกาปราศจากไวรัสโปลิโอชนิดไวลด์อย่างเป็นทางการ
ปัจจัยที่ส่งผลต่อการกำจัดโรคโปลิโอ
การกำจัดโรคโปลิโอสามารถทำได้หลายทาง เพื่อหยุดการเกิดโรคนี้ในมนุษย์ และเพื่อให้ไวรัสโปลิโอสูญพันธ์ไป จนกระทั่งว่าไม่มีการติดเชื้อในธรรมชาติหรือในห้องทดลองอีกต่อไป in nature or in the laboratory, นอกจากนี้ ยังต้องควบคุมการติดเชื้อโดยสังเกตการแพร่เชื้อของโรคที่จำกัดขอบเขตในพื้นที่เฉพาะ และลดการอุบัติของโรคทั่วโลกจนเหลือศูนย์ ด้วยการร่วมมือของผู้คนอย่างเต็มใจจนไม่จำเป็นต้องมีมาตรการเพิ่มเติม
วัดธารทหาร
วัดธารทหาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านธารทหาร ตำบลธารทหาร อำเภอหนองบัว จังหวัดนครสวรรค์ วัดมีเนื้อที่ 36 ไร่ 1 งาน 53 ตารางวา เจ้าอาวาสรูปปัจจุบันคือ พระราชมงคลวัชราจารย์ (พัฒน์ ปุญฺญกาโม)
วัดธารทหาร เดิมชื่อ วัดห้วยด้วน สร้างเมื่อปี พ.ศ. 2482 ตั้งชื่อตามหมู่บ้านห้วยด้วน เนื่องจากที่บ้านนี้มีลำคลองเล็ก ๆ แยกมาจากห้วยน้ำสาดเหนือ และมาสิ้นสุดคลองลงที่นี่ ต่อมาชื่อบ้านได้เปลี่ยนมาเป็นบ้านธารทหาร จึงได้เปลี่ยนชื่อวัดตามด้วย ทางวัดได้เปิดสอนพระปริยัติธรรม พ.ศ. 2505 วัดยังมีศูนย์อบรมเด็กก่อนเกณฑ์ในวัดเปิดสอนเมื่อ พ.ศ. 2537
วัดมีเกจิอาจารย์ที่เป็นที่เลื่อมใสของประชาชน คือ พระราชมงคลวัชราจารย์ (พัฒน์ ปุญฺญกาโม) ซึ่งท่านได้ปลุกเสกวัตถุมงคลต่าง ๆ
ยูฟ่าแชมเปียนส์ลีก ฤดูกาล 2020–21 รอบแพ้คัดออก
ยูฟ่าแชมเปียนส์ลีก ฤดูกาล 2020–21 รอบแพ้คัดออก เป็นการแข่งขันที่จะเริ่มต้นในวันที่ 16 กุมภาพันธ์ กับรอบ 16 ทีมสุดท้าย และสิ้นสุดในวันที่ 29 พฤษภาคม ค.ศ. 2021 กับ นัดชิงชนะเลิศ ที่ อิชตาดียูดูดราเกา ในเมืองโปร์ตู ประเทศโปรตุเกส, ที่จะตัดสินหาทีมแชมเปียนส์ของ ยูฟ่าแชมเปียนส์ลีก ฤดูกาล 2020–21. ทั้งหมด 16 ทีมที่เข้าร่วมในรอบแพ้คัดออก.
ทีมที่ผ่านเข้ารอบ
รอบแพ้คัดออกประกอบไปด้วย 16 ทีมที่ผ่านเข้ารอบในฐานะทีมชนะเลิศและรองชนะเลิศของแต่ละ 8 กลุ่มใน แชมเปียนส์ลีก รอบแบ่งกลุ่ม. <section begin=ทีมที่ผ่านเข้ารอบ />
รอบและวันในการจับสลาก
ตารางการแข่งขันเป็นไปตามด้านล่างนี้ (การจับสลากทั้งหมดได้จัดขึ้นที่ สำนักงานใหญ่ยูฟ่า ใน นียง, ประเทศสวิตเซอร์แลนด์).
สายการแข่งขัน
<section begin=สายการแข่งขัน /><section end=สายการแข่งขัน />
รอบ 16 ทีมสุดท้าย
<section begin=R16 /> พิธีการจับสลากประกบคู่สำหรับรอบ 16 ทีมสุดท้าย จะมีขึ้นในวันที่ 14 ธันวาคม พ.ศ. 2563 (ค.ศ. 2020), 12:00 CET. <section end=R16 />
แมตช์
รวมผลสองนัด แมนเชสเตอร์ซิตี ชนะ 4–0.
รวมผลสองนัด ไบเอิร์นมิวนิก ชนะ 6–2.
รวมผลสองนัด ลิเวอร์พูล ชนะ 4–0.
''รวมผลสองนัด เสมอ 4–4. โปร์ตู ชนะด้วยกฏประตูทีมเยือน.''
รวมผลสองนัด ปารีแซ็ง-แฌร์แม็ง ชนะ 5–2.
รวมผลสองนัด โบรุสซีอาดอร์ทมุนท์ ชนะ 5–4.
รวมผลสองนัด เรอัลมาดริด ชนะ 4–1.
รอบก่อนรองชนะเลิศ
<section begin=QF /> การจับสลากสำหรับรอบก่อนรองชนะเลิศจะจัดขึ้นในวันที่ 19 มีนาคม ค.ศ. 2021, 12:00 CET. <section end=QF />
สรุปผลการแข่งขัน
<section begin=QF /> เลกแรกจะลงเล่นในวันที่ 6 และ 7 เมษายน, และเลกที่สองจะลงเล่นในวันที่ 13 และ 14 เมษายน พ.ศ. 2564 (ค.ศ. 2021).
แมตช์
รวมผลสองนัด แมนเชสเตอร์ซิตี ชนะ 4–2.
รวมผลสองนัด เชลซี ชนะ 2–1.
''รวมผลสองนัด เสมอ 3–3. ปารีแซ็ง-แฌร์แม็ง ชนะด้วยกฏประตูทีมเยือน.''
รวมผลสองนัด เรอัลมาดริด ชนะ 3–1.
รอบรองชนะเลิศ
<section begin=SF /> การจับสลากสำหรับรอบรองชนะเลิศได้จัดขึ้นเมื่อวันที่ 19 มีนาคม ค.ศ. 2021, 12:00 CET, หลังจบการจับสลากรอบก่อนรองชนะเลิศ. <section end=SF />
สรุปผลการแข่งขัน
<section begin=SF /> เลกแรกจะลงเล่นในวันที่ 27 และ 28 เมษายน, และเลกที่สองจะลงเล่นในวันที่ 4 และ 5 พฤษภาคม พ.ศ. 2564 (ค.ศ. 2021).
แมตช์
รวมผลสองนัด แมนเชสเตอร์ซิตี ชนะ 4–1.
รวมผลสองนัด เชลซี ชนะ 3–1.
รอบชิงชนะเลิศ
นัดชิงชนะเลิศจะลงเล่นในวันที่ 29 พฤษภาคม ค.ศ. 2021 ที่ อิชตาดียูดูดราเกา ใน โปร์ตู. การจับสลากได้จัดขึ้นเมื่อวันที่ 19 มีนาคม ค.ศ. 2021, หลังการจับสลากรอบก่อนรองชนะเลิศและรอบรองชนะเลิศ, เพื่อกำหนดหาทีม "เจ้าบ้าน" เพื่อวัตถุประสงค์ในการบริหาร. <section end=F />
ฟุตซอลชิงแชมป์เอเชีย 2020
การแข่งขันฟุตซอลชิงแชมป์เอเชีย 2020 เป็นครั้งที่ 16 ของการแข่งขัน ฟุตซอลชิงแชมป์เอเชีย เป็นการแข่งขันฟุตซอลชิงแชมป์ระดับนานาชาติประจำปีที่จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติฟุตซอลทีมชายของทวีปเอเชีย โดยครั้งนี้ไปจัดการแข่งขันขึ้นที่เมืองอาชกาบัต ประเทศเติร์กเมนิสถาน โดยเดิมกำหนดแข่งขันในระหว่างวันที่ 26 กุมภาพันธ์ ถึง 8 มีนาคม พ.ศ. 2563 อย่างไรก็ตาม AFC ได้ประกาศเมื่อวันที่ 3 กุมภาพันธ์ 2563 ว่าเนื่องจาก การระบาดของโรคโคโรนาไวรัสในปี พ.ศ. 2562-2563. เมื่อวันที่ 10 พฤศจิกายน 2563, ทางเอเอฟซีได้อนุมัติวันที่แข่งขันใหม่เป็นระหว่างวันที่ 23 มีนาคม และ 3 เมษายน พ.ศ. 2564. อย่างไรก็ตาม, เอเอฟซีประกาศว่าการยกเลิกของทัวร์นาเมนต์นี้ไปเมื่อวันที่ 25 มกราคม 2564, ออกจากการเป็นสิทธิ์เจ้าภาพสำหรับ ฟุตซอลชิงแชมป์เอเชีย 2022 กับคูเวต.
โดยการแข่งขันครั้งนี้จะคัดเอาทีมตัวแทนทวีปเอเชีย 5 ประเทศ โดยจะคัดทีมอันดับที่ 1 ถึงอันดับที่ 5 ไปแข่งขันฟุตซอลชิงแชมป์โลก 2020 ที่ประเทศลิทัวเนีย
อิหร่าน ได้สิทธิ์ป้องกันแชมป์ในฐานะแชมป์ครั้งที่แล้ว
การเลือกเจ้าภาพ
โดยในช่วงฤดูใบไม้ผลิ ปีค.ศ. 2019 ประเทศเติร์กเมนิสถาน ก็ได้รับเลือกให้เป็นเจ้าภาพ โดยจะใช้เมืองอาชกาบัต ในการแข่งขัน
รอบคัดเลือก
โดยการแข่งขันรอบคัดเลือกได้ทำการแข่งในช่วงวันที่ 16-27 ตุลาคม พ.ศ. 2562 โดยทางประเทศเติร์กเมนิสถานก็จะเข้าร่วมการแข่งขันในรอบคัดเลือกถึงแม้จะเข้ารอบสุดท้ายไปแล้ว ในฐานะเจ้าภาพก็ตาม
สนามแข่งขัน
การแข่งขันจะลงเล่นในสองสนามในหนึ่งเมือง.
รอบแบ่งกลุ่ม
เวลาทั้งหมดคือเวลาท้องถิ่น, TMT (UTC+5).
นัดชิงอันดับที่ 5
ผู้ชนะจะได้สิทธิ์สำหรับ ฟุตซอลชิงแชมป์โลก 2021.
แม่น้ำโทเนะ
แม่น้ำโทเนะ (利根川 (Tone-gawa)) ในแม่น้ำในภูมิภาคคันโต ประเทศญี่ปุ่น มีต้นกำเนิดจากยอดเขาโอมินากามิ ในเทือกเขาเอจิโงะ ในบริเวณจังหวัดกุมมะและจังหวัดนีงาตะ ไหลลงสู่อ่าวโตเกียว ในจังหวัดชิบะ มีความยาวทั้งสิ้น 322 กิโลเมตร ยาวเป็นอันดับที่สองของญี่ปุ่นรองจากแม่น้ำชินาโนะ ก่อให้เกิดที่ราบปากแม่น้ำกินอาณาเขตกว่า 16,840 ตารางกิโลเมตร
แม่น้ำโทเนะแยกออกเป็นแม่น้ำสายย่อยอีก เช่น แม่น้ำอางาซึมะ แม่น้ำวาตาราเซะ แม่น้ำคินุ แม่น้ำโคไก และแม่น้ำเอโดะ
ภูมิศาสตร์
ต้นกำเนิดแม่น้ำโทเนะมาจากภูเขาโอมินากามิ ซึ่งมีความสูง 1,831 เมตร (6,007 ฟุต) ในเทือกเขาเอจิโกะซึ่งครอบคลุมพรมแดนระหว่งจังหวัดกุมมะและจังหวัดนีงาตะในพื้นที่ของอุทยานแห่งชาติโจชินเอ็ตสึโกเง็น ซึ่งแม่น้ำโทเนะไหลรวมกับลำน้ำสาขาต่าง ๆ จากนั้นก็ไหลลงสู่มหาสมุทรแปซิฟิกที่แหลมอินูโบในนครโชชิ จังหวัดชิบะ
ซีโร่ (เพลงซีล)
ZERO เป็นซิงเกิลของ ซีล ในปี พ.ศ. 2559 สังกัดค่ายเพลงมิวสิกมูฟเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย ปฏิเวธ อุทัยเฉลิม และเรียบเรียงโดย ซีล เพลงนี้ออกจำหน่ายครั้งแรกในวันที่ 5 กรกฎาคม พ.ศ. 2559
โดย Zero ในความหมายของเพลงนี้ เปรียบเสมือนพลังงานบวกที่อยากส่งถึงคนฟังเพื่อเป็นกำลังใจในการใช้ชีวิตให้ได้ลองทำในสิ่งที่ไม่เคย หรือไม่กล้า พวกเขาเชื่อว่าความสำเร็จเริ่มจากกล้าลงมือเท่านั้น
เนื้อหาเป็นเรื่องราวที่เป็นไปไม่ได้ แต่ขอเพียงคุณมีความกล้าที่จะก้าวผ่านเท่านั้น เพลงนี้เหมือนเราต้องต่อสู้กับตัวเองอีกครั้งนึง ต้องแนะนำตัวเองใหม่เหมือนเริ่มจากศูนย์
การตอบรับ
เพลง ZERO ได้อันดับสูงสุด 18 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 สิงหาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เอ็มเอส เวสเตอร์ดัม
เอ็มเอส เวสเตอร์ดัม เป็นเรือสำราญในชั้นวิสตา (Vista-class) ของสายการเดินเรือ ฮอลแลนด์อเมริกา (Holland America Line) เป็นเรือลำที่สามที่มีชื่อเวสเตอร์ดัม ขณะเดียวกันก็เป็นเรือลำที่สามในชั้นวิสตาที่ดำเนินการโดยสายการเดินเรือ เวสเตอร์ดัมมีเรือพี่น้องคือเรือ โอสเตอร์ดัม (Oosterdam), เซาเดอร์ดัม (Zuiderdam) และ นอร์ดัม (Noordam) จุดเริ่มต้นของชื่อเรือทั้งสี่ลำนั้น มาจากคำบอกทิศทั้งสี่ในเข็มทิศในภาษาดัตช์
การต่อเรือและปูมเรือที่สำคัญ
เวสเตอร์ดัม ได้มีพิธีตั้งชื่อเรือเมื่อวันที่ 25 เมษายน พ.ศ. 2547 ในนครเวนิส ประเทศอิตาลี โดยนักแสดงชาวดัตช์ เรเน เซาเต็นเดก (Renée Soutendijk) เช่นเดียวกับเรือระดับชั้นวิสตาทั้งหมด เวสเตอร์ดัม ติดตั้งเครื่องกำเนิดกำลังร่วมดีเซลและกังหันก๊าซ (CODAG) และระบบขับเคลื่อนด้วยมอเตอร์ไฟฟ้า อะซิพอด (Azipod) รูปแบบของชุดงานศิลปะที่ประดับตกแต่งในเรือคือ มรดกของชาวดัตช์ในโลกใหม่ ภาพวาดของเรือในประวัติศาสตร์ของดัตช์เช่น เรือฮัลเฟอมาน (Halve Maen) ของเฮนรี ฮัดสัน ประติมากรรมและรูปปั้นต่าง ๆ จัดแสดงอยู่ทั่วทั้งเรือ ผลงานร่วมสมัยรวมถึงภาพวาดของ แอนดี วอร์ฮอล (Andy Warhol) และประติมากรรมต้นฉบับโดยศิลปินจากเมืองเซโดนา แอริโซนา ซูซานนา โฮลต์ (Susanna Holt) ในเดือนเมษายน พ.ศ. 2550 ได้มีการเพิ่มห้องพัก 34 ห้องรวมทั้งการดัดแปลงพื้นที่สาธารณะหลายแห่งของเรือ
เมื่อวันที่ 28 มิถุนายน พ.ศ. 2557 เรือเวสเตอร์ดัมเกิดเพลิงไหม้ในห้องเครื่องกลั่นน้ำทะเล หลังจากออกจากท่าเรือซีแอตเทิล มีผู้โดยสาร 2,086 คนและลูกเรือ 798 คนบนเรือโดยไม่มีรายงานผู้ได้รับบาดเจ็บ เรือได้กลับไปที่ซีแอตเทิลและได้รับการตรวจสอบเพื่อได้รับอนุญาตในการเดินทาง ในวันถัดมาโดยหน่วยยามฝั่งสหรัฐ
เหตุการณ์จากการระบาดทั่วของโคโรนาไวรัส พ.ศ. 2562-2563
ในเดือนกุมภาพันธ์ พ.ศ. 2563 เรือเวสเตอร์ดัมออกเดินทางหลังจากหยุดพักที่ฮ่องกงในวันที่ 1 กุมภาพันธ์ ได้ถูกปฏิเสธไม่ให้เทียบท่าในประเทศฟิลิปปินส์, ญี่ปุ่น และเกาะกวม จากความกังวลเกี่ยวกับการระบาดของโคโรนาไวรัสสายพันธุ์ใหม่ (SARS-CoV-2) หลังจากได้รับการอนุมัติเมื่อวันที่ 10 กุมภาพันธ์ เพื่อให้ผู้โดยสารขึ้นฝั่งในประเทศไทย เนื่องจากเรือกำลังมุ่งหน้าไปยังท่าเรือแหลมฉบัง จังหวัดชลบุรี ใกล้กรุงเทพมหานคร การอนุญาตให้จอดเทียบท่านั้นกลับถูกปฏิเสธในวันถัดไป อย่างไรก็ตามเรือยังคงรักษาเส้นทางสู่กรุงเทพมหานคร และเวลาประมาณ 16.30 น. ของวันที่ 11 กุมภาพันธ์ เรือเวสเตอร์ดัมได้แล่นเรือไปรอบ ๆ น่านน้ำทางตอนใต้ของเวียดนาม จากข้อมูลของฟลิป คนิบเบอ (Flip Knibbe) ผู้โดยสารชาวดัตช์บนเรือ ผู้โดยสารทุกคนต้องตรวจวัดอุณหภูมิร่างกายเป็นครั้งที่สอง ในการให้สัมภาษณ์สำนักข่าวเอ็นโอเอส (NOS) ของเนเธอร์แลนด์ในวันที่ 11 กุมภาพันธ์ คนิบเบอ กล่าวว่า "Dit schip is virusvrij": 'เรือลำนี้ปราศจากไวรัส' ต่างจากเรือสำราญไดมอนด์พรินเซส ซึ่งจอดเทียบท่าอยู่ที่ท่าเรือโยโกฮามะ ในประเทศญี่ปุ่น เรือลำนี้ไม่ได้ถูกกักกัน ทุกคนสามารถเคลื่อนไหวได้อย่างอิสระ ร้านค้าและร้านอาหารเปิดให้บริการ และรายการบันเทิงยังคงดำเนินต่อไป
ในวันที่ 19 กุมภาพันธ์ ผู้โดยสาร 233 คนสุดท้ายของเรือ ได้ทำการขึ้นฝั่งทั้งหมดหลังจากการทดสอบการติดเชื้อ COVID-19 ซึ่งผู้โดยสาร 781 คนของเวสเตอร์ดัมให้ผลการทดสอบเป็นลบ ส่วนลูกเรือ 747 คนยังคงอยู่บนเรือ ในระหว่างรอการตัดสินใจจากเจ้าของสายการเดินเรือฮอลแลนด์อเมริกา
เป็นที่เชื่อกันว่ามีผู้โดยสารประมาณ 650 คนบนเรือที่มาจากสหรัฐอเมริกา, 270 คนมาจากแคนาดา, 130 คนมาจากสหราชอาณาจักร, 100 คนจากเนเธอร์แลนด์, 50 คนจากเยอรมนี และผู้โดยสารอีกหลายคนมาจากออสเตรเลีย โดยลูกเรือประกอบด้วยชาวอินโดนีเซีย และฟิลิปปินส์เป็นส่วนใหญ่
เรือที่ใช้ชื่อ เวสเตอร์ดัม ในอดีต
เรือเวสเตอร์ดัมลำแรกอยู่ในสายการเดินเรือฮอลแลนด์อเมริกา ดำเนินการระหว่างปี พ.ศ. 2489 ถึง 2508 โดยเป็นเรือสินค้า/เรือโดยสาร ซึ่งมีที่พัก 143 ที่สำหรับผู้โดยสารชั้นหนึ่ง ขณะที่ถูกสร้างขึ้นเป็นในช่วงสงครามโลกครั้งที่สอง เรือลำนี้จึงจมลงสามครั้งก่อนที่จะออกเดินทางในครั้งแรก เรือถูกทิ้งระเบิดและจมโดยฝ่ายสัมพันธมิตร ในวันที่ 27 สิงหาคม พ.ศ. 2485 ในอู่ต่อเรือในรอตเทอร์ดัม ฝ่ายเยอรมันยกเรือขึ้นในเดือนกันยายน พ.ศ. 2487 แต่เรือถูกจมลงอย่างรวดเร็วโดยกองกำลังใต้ดินของชาวดัตช์ หลังจากถูกยกขึ้นเป็นครั้งที่สอง กองกำลังต่อต้านได้จมเรือลงอีกครั้งในวันที่ 17 มกราคม พ.ศ. 2488 ต่อมาในที่สุดเรือก็เสร็จสมบูรณ์ และดำเนินการเดินเรือในเส้นทางข้ามมหาสมุทรแอตแลนติกซึ่งใช้เวลาเที่ยวละแปดวัน จำนวนสองเที่ยวในแต่ละเดือนระหว่างรอตเตอร์ดัมและนิวยอร์ก เรือได้ปลดระวางเมื่อวันที่ 4 กุมภาพันธ์ พ.ศ. 2508 และถูกขายไปยังสเปนในฐานะเศษซาก
เรือเวสเตอร์ดัม ลำที่สองให้บริการในสายการเดินเรือโฮม (Home Lines) ในชื่อเรือเอ็มเอส โฮเมอริก (MS Homeric) ในปี พ.ศ. 2529 ต่อมาสายการเดินเรือฮอลแลนด์อเมริกา ได้เข้าซื้อเรือในปี พ.ศ. 2531 และเปลี่ยนชื่อเป็นเอ็มเอส เวสเตอร์ดัม ในปี พ.ศ. 2533 เรือมีการปรับปรุงเพิ่มความยาวอีก 36.9 เมตร (121 ฟุต 1 นิ้ว) ที่อู่ต่อเรือไมยาร์ (Meyer Werft) ในเยอรมัน โดยหลังจากการเดินเรือ 643 เที่ยวในระยะเวลา 13 ปีกับสายการเดินเรือฮอลแลนด์อเมริกา เรือได้ถูกขายต่อไปยังบริษัทในเครือของกอสตาโกรเชรี (Costa Crociere) ในปี พ.ศ. 2545 และเปลี่ยนชื่อเป็นเอ็มเอส กอสตาเออูโรปา (MS Costa Europa) และตั้งแต่นั้นเรือถูกเช่าเป็นระยะเวลาสิบปีโดยสายการเดินเรือทอมสันครูซ (Thomson Cruises) ซึ่งเริ่มเดินเรือในเดือนเมษายน พ.ศ. 2553 และได้เปลี่ยนชื่อเป็นเอ็มเอส ทอมสันดรีม (MS Thomson Dream) ก่อนที่จะเปลี่ยนชื่อตามชื่อของบริษัทอีกครั้งเป็น เอ็มเอส มาเรลลาดรีม (MS Marella Dream) ในสิ้นเดือนตุลาคม พ.ศ. 2560
ละเอียด พิบูลสงคราม
พันโทหญิง ท่านผู้หญิงละเอียด พิบูลสงคราม (25 ตุลาคม พ.ศ. 2446 – 3 พฤษภาคม พ.ศ. 2527) หรือ '''ล. พิบูลสงคราม สกุลเดิม พันธุ์กระวี''' เป็นภริยาจอมพล แปลก พิบูลสงคราม อดีตนายกรัฐมนตรีไทย
ครอบครัว
ละเอียดเกิดเมื่อวันอาทิตย์ที่ 25 ตุลาคม พ.ศ. 2446 ที่ตำบลดอนพุทรา เมืองนครไชยศรี (จังหวัดนครปฐม)
ละเอียดเป็นบุตรคนหัวปีในบุตรทั้งสิ้น 9 คนของเจริญ พันธุ์กระวี และแช่ม พันธุ์กระวี ปู่ของละเอียด คือ ขุนสุนทรลิขิต (กะวี) และย่าของละเอียดชื่อ กอง ปู่ชวดของละเอียด คือ จ่าอัศวราช (ศรีจันทร์) ครอบครัวของละเอียดมีฐานะปานกลาง
การศึกษา
ละเอียดเริ่มเรียนเขียนอ่านโดยบิดาสอนให้เองที่บ้าน ภายหลังจึงส่งเข้ากรุงเทพฯ มาเรียนประจำที่โรงเรียนสตรีวิทยา แล้วบิดาพาไปอยู่ที่จังหวัดพิษณุโลก ให้เข้าศึกษาระดับมัธยมศึกษาที่โรงเรียนตัวอย่างพิทยาคม (ปัจจุบันคือโรงเรียนพิษณุโลกพิทยาคม) ซึ่งเป็นโรงเรียนชาย เพราะในเวลานั้นยังไม่มีโรงเรียนหญิง ต่อมาเมื่อคณะมิชชันนารีอเมริกันตั้งโรงเรียนหญิง คือ โรงเรียนผดุงนารี แล้ว บิดาจึงให้ไปศึกษาที่โรงเรียนผดุงนารี
การสมรส
ขณะอยู่ที่จังหวัดพิษณุโลก ละเอียดพบจอมพล แปลก พิบูลสงคราม ซึ่งเวลานั้นคือร้อยตรี แปลก ขีตตะสังคะ กำลังฝึกทหารอยู่ เมื่อพบกันบ่อยเข้า จึงเขียนจดหมายหากัน จนรักกัน และหมั้นกันในที่สุด ก่อนจะสมรสกันใน พ.ศ. 2459 ขณะนั้น ละเอียดอายุ 14 ปี เมื่อสมรสแล้วได้ 3 เดือน ร้อยตรี แปลก ต้องย้ายเข้ากรุงเทพฯ ละเอียดก็ติดตามไปด้วย ภายหลังเมื่อสามีย้ายไปที่อื่น ๆ ละเอียดก็ได้ติดตามไปทุกแห่ง จนกระทั่งสามีไปศึกษาต่อที่ประเทศฝรั่งเศสระหว่าง พ.ศ. 2467–2470 ละเอียดจึงไปประกอบอาชีพครูที่โรงเรียนผดุงนารี
ละเอียดและสามีมีบุตรธิดาด้วยกัน 6 คน คือ
งานการเมือง
ละเอียดเป็นสมาชิกสภาผู้แทนราษฎรของจังหวัดนครนายก สังกัดพรรคเสรีมนังคศิลา ในการเลือกตั้งเมื่อวันที่ 26 กุมภาพันธ์ พ.ศ. 2500
ในระหว่างที่จอมพล แปลก สามีของเธอ เป็นนายกรัฐมนตรี ละเอียดได้ดำรงตำแหน่งประธานสำนักวัฒนธรรมฝ่ายหญิง และมีบทบาทในการเคลื่อนไหวเรียกร้องสิทธิสตรีในประเทศไทย โดยใน พ.ศ. 2497 ละเอียดได้เสนอแก้ไขกฎหมายเพื่อเปิดให้สตรีรับราชการได้ นำมาสู่การออกพระราชบัญญัติระเบียบข้าราชการตุลาการ พ.ศ. 2497 ซึ่งเปิดให้สตรีเป็นข้าราชการตุลาการได้เป็นครั้งแรกในประเทศไทย แต่ในทางปฏิบัติ กระทรวงยุติธรรมเพิ่งยอมให้สตรีเป็นข้าราชการตุลาการได้ใน พ.ศ. 2502 และยอมให้เพียงบางตำแหน่งเท่านั้น
ละเอียดยังบุกเบิกงานด้านสังคมสงเคราะห์และงานพัฒนากิจการสตรีในประเทศไทย โดยเป็นผู้ร่วมก่อตั้งสภาสตรีแห่งชาติ และริเริ่มจัดตั้งโรงพยาบาลสงเคราะห์หญิงมีครรภ์และบุตร (ปัจจุบันคือ โรงพยาบาลราชวิถี)
ละเอียดระบุว่า ในคราวที่จอมพล สฤษดิ์ ธนะรัชต์ ก่อรัฐประหารต่อรัฐบาลของจอมพล แปลก สามีของเธอ เมื่อ พ.ศ. 2500 นั้น เธอกำลังร่วมการประชุมของสหประชาชาติที่กรุงเจนีวา ประเทศสวิตเซอร์แลนด์ เมื่อประชุมเสร็จแล้ว ได้ข่าวว่า สามีถูกรัฐประหารและกำลังหลบหนีออกจากประเทศไทยไปประเทศกัมพูชา ต่อมาได้ข่าวอีกว่า พระมหากษัตริย์กัมพูชาทรงต้อนรับสามีของเธอเป็นอย่างดียิ่ง เธอจึงรีบเดินทางไปพบสามีที่กรุงพนมเปญ ประเทศกัมพูชา และจากนั้นก็ได้ใช้ชีวิตอยู่กับสามีที่ตำหนักของเจ้าฟ้าสีหนุซึ่งพระมหากษัตริย์กัมพูชาพระราชทานให้ ต่อมาในเดือนธันวาคม พ.ศ. 2500 เธอและสามีจึงย้ายไปพำนักในประเทศญี่ปุ่น
เมื่อจอมพล แปลก อุปสมบทที่วัดไทยพุทธคยา ประเทศอินเดีย เป็นเวลา 24 วันใน พ.ศ. 2503 ละเอียดก็ตามไปปรนนิบัติด้วย ภายหลัง จอมพล แปลก เสียชีวิตด้วยหัวใจวายที่ประเทศญี่ปุ่นใน พ.ศ. 2506 ละเอียดก็ได้อยู่ด้วยจนวินาทีสุดท้าย และได้เชิญอัฐิของสามีกลับประเทศไทยใน พ.ศ. 2507 จากนั้นละเอียดก็พำนักอยู่ในประเทศไทยจนวาระสุดท้าย
การเสียชีวิต
ละเอียดเสียชีวิตเมื่อวันพฤหัสบดีที่ 3 พฤษภาคม พ.ศ. 2527 ด้วยโรคหัวใจล้มเหลว อายุรวม 80 ปี เสียชีวิตที่โรงพยาบาลพร้อมมิตร กรุงเทพฯ เวลา 13:31 นาฬิกา
พระบาทสมเด็จพระปรมินทรมหาภูมิพลอดุลยเดช (รัชกาลที่ 9) พระราชทานโกศแปดเหลี่ยมและฉัตรเบญจาประดับศพเป็นเกียรติยศ ตั้งศพที่บ้านในซอยชิดลม ถนนเพลินจิต กรุงเทพฯ จากนั้น รัชกาลที่ 9 พร้อมด้วยสมเด็จพระนางเจ้าสิริกิติ์ พระบรมราชินีนาถ และสมาชิกพระองค์อื่น ๆ ในราชวงศ์ เสด็จไปพระราชทานเพลิงศพที่วัดพระศรีมหาธาตุวรมหาวิหาร กรุงเทพฯ เมื่อวันที่ 14 สิงหาคม พ.ศ. 2527
พรรคเสรีนิยม (บุรุนดี)
พรรคเสรีนิยม (PL) เป็นพรรคการเมืองขนาดเล็ก เป็นพรรคการเมืองในประเทศกััััััมพูชาส่วนใหญ่นักการเมืองในพรรคเป็นชาวฮูตู
พรรคเสรีนิยม (ติมอร์-เลสเต)
พรรคเสรีนิยม (Partai Liberal) is เป็นพรรคของประเทศติมอร์เลสเต มีอุดมการณ์ทางการเมืองแบบเสรีนิยม ในการเลือกตั้งทั่วไป ค.ศ. 2001 (30 สิงหาคม ค.ศ.) พรรคเสรีนิยมได้รับ 1 ที่นั่งจาก 88 ที่นั่ง
ทางหลวงแผ่นดินหมายเลข 3319
ทางหลวงแผ่นดินหมายเลข 3319 (สายโกรกพระ – ทัพทัน) เป็นทางหลวงแผ่นดินที่เชื่อมต่อจังหวัดนครสวรรค์ และ จังหวัดอุทัยธานี มีระยะทางตลอดทั้งสาย 24.453 กิโลเมตรเป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้น บน ทางหลวงแผ่นดินหมายเลข 3005 และ ทางหลวงชนบท นว.1111 ตำบลโกรกพระ อำเภอโกรกพระ ไปทางทิศตะวันตกเฉียงใต้ ผ่านแยกแก้วตา ตัดกับทางหลวงแผ่นดินหมายเลข 3220 ที่ตำบลเนินกว้าว เข้าสู่เขตอำเภอทัพทัน จังหวัดอุทัยธานี แล้วไปสิ้นสุดที่แยกโกรกพระ ตัดกับทางหลวงแผ่นดินหมายเลข 3013 ในตำบลทัพทัน อำเภอทัพทัน เป็นเส้นทางในความรับผิดชอบของแขวงทางหลวงนครสวรรค์ที่ 1 และ แขวงทางหลวงอุทัยธานี
ปาโอลา เอโกนู
เปาลา โอเชกี อีโกนู (Paola Ogechi Egonu) เป็นนักวอลเลย์บอลหญิงชาวอิตาลี เชื้อสายไนจีเรีย เล่นในตำแหน่งตัวตบตรงข้ามหัวเสา ปัจจุบันเล่นลีกอาชีพกับทีมวากิฟแบงค์ อิสตันบูล ประเทศตุรกี และสามารถพาทีมคว้าแชมป์วอลเลย์บอลหญิงชิงแชมป์สโมสรโลก 2019 วอลเลย์บอลหญิงเนชันส์ลีก 2022 และ ซีอีวีแชมป์เปียนส์ลีก 2020 โดยเธอได้รับรางวัลนักกีฬายอดเยี่ยม ของการแข่งขัน และเป็นนักวอลเลย์บอลหญิงทีมชาติอิตาลี
เธอได้รับรางวัลผู้หญิงแห่งปี 2019 โดย ดี-ลา รีพุบบลิกา เดลเล ดอนเน นิตยสารรายสัปดาห์ของ ลา รีพุบบลิกา
เธอยังเป็นส่วนหนึ่งในผู้ถือธงโอลิมปิก ในการแข่งขันโอลิมปิกฤดูร้อน 2020 ที่กรุงโตเกียว ประเทศญี่ปุ่น
ชีวิตส่วนตัว
เอโกนู เธอเกิดในเมืองซิตตาเดลลา แคว้นเวเนโต ประเทศอิตาลี พ่อกับแม่ของเธอเป็นชาวไนจีเรีย พ่อของเธอชื่อ แอมโบรส เป็นคนขับรถบรรทุกในเมืองลากอส ขณะที่แม่ของเธอ ประกอบอาชีพเป็นพยาบาลในเมืองเบนินซิตี ในประเทศไนจีเรีย ก่อนที่พวกเขาจะอพยพมายังประเทศอิตาลี เธอมีพี่น้องสองคน ชื่อว่าอันเจลาและอันเดรอา และเธอมีลูกพี่ลูกน้องชื่อว่า เตร์รี เอนเวออนวู เป็นนักวอลเลย์บอลอีกด้วย
สโมสร
เธอเริ่มเข้าสู่วอลเลย์บอล ในระดับวอลเลย์บอลท้องถิ่นของซิตตาเดลลา ในฤดูกาล 2013-14 นั้นเธอได้เข้าร่วมทีมกลับ อีตาเลีย ทีมในเซเรีย บี1 เธอได้เล่นกับทีมเป็นเวลารวม 4 ปี ในฤดูกาล 2014-15 ทีมได้เลื่อนขั้นขึ้นเล่นในเซเรีย อา1 ในฤดูกาล 2016-17 เธอทำคะแนนได้ทั้งหมด 46 คะแนน กับทีมซาน คาสเซียโน ซึ่งเป็นผลงานที่ดีที่สุดในเซเรีย อา1
ในฤดูกาล 2017-18 เธอได้ย้ายทีมมาร่วมกับอีกอร์ โนวารา ทีมในเซเรีย อา 1 โดยเธอพาทีมคว้าแชมป์อิตาเลียน ซูเปอร์คัพ 2017 และโกปปาอีตาเลีย อีก 2 สมัย เธอได้รับรางวัลผู้เล่นทรงคุณค่า และ คว้าแชมป์ซีอีวีวิมินส์แชมเปียนส์ลีก 2018-19 ซึ่งเธอก็คว้ารางวัลนักกีฬายอดเยี่ยม มาครอง
ในฤดูกาล 2019-20 เธอได้ย้ายมาร่วมกับทีม อีโมโกวอลเลย์ ทีมในเซเรีย อา 1 โดยเธอพาทีมคว้าแชมป์รายการอิตาเลียน ซูเปอร์คัพ วอลเลย์บอลหญิงชิงแชมป์สโมสรโลก 2019  และการแข่งขัน ซีอีวีวิมินส์แชมเปียนส์ลีก 2020-21 เธอก็สามารถพาทีมชนะคว้าแชมป์ โดยชนะทีม วาคึฟบังค์สปอร์คูลือบือ ทีมจากตุรกี 3-2 เซ็ต ในขณะที่เธอก็คว้ารางวัลผู้เล่นทรงคุณค่า มาครอง
ทีมชาติ
ในปี 2015 เธอเป็นส่วนหนึ่งของวอลเลย์บอลหญิงทีมชาติอิตาลี รุ่นอายุไม่เกิน 18 ปี ซึ่งเธอได้รับรางวัลเหรียญทองในการแข่งขัน วอลเลย์บอลหญิงชิงแชมป์โลก รุ่นอายุไม่เกิน 18 ปี 2015 และยังได้รับรางวัลผู้เล่นทรงคุณค่าของการแข่งขัน ระหว่างปี 2014-2016 เธอถูกเรียกติดทีมชาติรุ่นอายุไม่เกิน 19 ปี และรุ่นอายุไม่เกิน 20 ปี โดยได้รับเหรียญทองแดงจากการแข่งขันวอลเลย์บอลหญิงชิงแชมป์โลก รุ่นอายุไม่เกิน 20 ปี 2015
ในปี 2015 เธอได้ถูกเรียกตัวในทีมชาติชุดใหญ่ครั้งแรก ซึ่งในปี 2017 เธอได้รับรางวัลเหรียญเงิน การแข่งขันวอลเลย์บอลเวิลด์กรังด์ปรีซ์ 2017 ขณะที่ในปี 2018 เธอได้รับรางวัลเหรียญเงินในการแข่งขันวอลเลย์บอลหญิงชิงแชมป์โลก 2018 ซึ่งเธอได้รับรางวัลตัวตบตรงข้ามยอดเยี่ยม อีกปีต่อมาในการแข่งขันวอลเลย์บอลหญิงชิงแชมป์ยุโรป 2019 เธอก็ได้รับเหรียญทองแดง
ในปี 2021 เธอได้รับเลือกให้เป็นผู้ถือธงโอลิมปิกมาตรฐาน ในพิธีเปิดการแข่งขันกีฬาโอลิมปิก 2020 ในกรุงโตเกียว ในปีเดียวกัน เธอก็พาทีมชาติอิตาลี คว้าแชมป์การแข่งขันวอลเลย์บอลหญิงชิงแชมป์ยุโรป 2021 โดยชนะทีมเซอร์เบีย 3-1 เซ็ต โดยเป็นการชนะเจ้าภาพคาบ้านที่เมืองเบลเกรด ประเทศเซอร์เบีย ซึ่งเธอก็ได้คว้ารางวัลนักกีฬายอดเยี่ยมมาได้อีกครั้งหนึ่ง
วัดเขียน (จังหวัดนนทบุรี)
วัดเขียน เป็นวัดราษฎร์สังกัดคณะสงฆ์ฝ่ายมหานิกาย และเป็นวัดเพียงแห่งเดียวในท้องที่หมู่ที่ 2 บ้านบางไผ่ใหญ่ ตำบลบางไผ่ อำเภอเมืองนนทบุรี จังหวัดนนทบุรี มีเนื้อที่ประมาณ 14 ไร่ 3 งาน 58 ตารางวา
ประวัติ
วัดเขียนสร้างขึ้นเมื่อประมาณ พ.ศ. 2323 และได้รับพระราชทานวิสุงคามสีมาเมื่อ พ.ศ. 2328 ต่อมากรมการศาสนาได้มีหนังสือรับรองสภาพวัดเขียนให้เป็นวัดโดยสมบูรณ์เมื่อวันที่ 16 มีนาคม พ.ศ. 2555
ตามเรื่องเล่าที่เล่าสืบกันมา ในอดีตบริเวณวัดเขียนคือท่าเทียบเรือ มีศาลของชาวจีน (ศาลเจ้าปึงเถ้ากง) เป็นที่สักการะของผู้ที่สัญจรไปมา ต่อมามีพระสงฆ์รูปหนึ่งไม่ปรากฏนาม ธุดงค์มาจากกรุงศรีอยุธยามาปักกลดบริเวณท่าเทียบเรือ และมีประสงค์จะสร้างวัด ณ บริเวณท่าเทียบเรือ จึงได้บอกบุญผู้มีจิตศรัทธารวมถึงพ่อค้าชาวจีนนามว่า เคี้ยง ซึ่งได้ถวายปัจจัยและร่วมสร้างวัด สันนิษฐานว่าใช้ชื่อวัดว่า วัดเคี้ยง ต่อมาเรียกเพี้ยนกันเป็น "วัดเขียน"
อาคารเสนาสนะและปูชนียวัตถุ
ส่วนปูชนียวัตถุ มีพระประธานประจำอุโบสถปางสมาธิ สร้างเมื่อ พ.ศ. 2323 พระปรางค์ 1 องค์ สันนิษฐานว่าสร้างสมัยรัตนโกสินทร์โดยกรมชลประทาน พระพุทธรูป 1 องค์ หลวงพ่อดำ และรูปเหมือนพระโพธิสัตว์เจ้าแม่กวนอิม 1 องค์ วัดยังมีรูปปั้นพญานาค จำนวน 2 ตัว ซึ่งตั้งอยู่ริมเขื่อน
รายชื่อธงเรือในประเทศโปแลนด์
หน้านี้คือรายชื่อธงเรือต่างๆ ที่ใช้อยู่ใน กองทัพเรือโปแลนด์.
ธงพิเศษสำหรับใช้ในหน้าที่ราชการ
ธงหน่วยงานพิเศษต่างๆ ของรัฐ เป็นสิ่งที่ใช้สำหรับเรือในราชการของฝ่ายพลเรือนในขณะปฏิบัติหน้าที่ ธงเหล่านี้ใช้การออกแบบขั้นพื้นฐานเหมือนกัน กล่าวคือ พื้นธงสีขาว มีแถบกว้างขนาด 1 ใน 5 ส่วนของธง พาดที่กลางธงตามแนวยาว  กลางธงแต่ละธงนั้นมีรูปตราแผ่นดินซ้อนทับบนรูปสมอสีเหลืองทอง ซึ่งสมอดังกล่าวสูง 3 ใน 5 ส่วนของความกว้างธง  แถบสีแนวยาวที่กลางธงนั้นเว้นเป็นช่องไว้ ไม่สัมผัสกับรูปสมอหรือตราอาร์ม  ส่วนการระบุว่าเรือดังกล่าวสังกัดหน่วยงานใดนั้นจะกระทำด้วยการใช้สีของแถบกลางธง
นางสาวไทย 2566
นางสาวไทย 2566 (อังกฤษ: Miss Thailand 2023) เป็นการจัดประกวดนางสาวไทยครั้งที่ 54 ภายใต้สมาคมนักเรียนเก่าวชิราวุธวิทยาลัย ซึ่งดำเนินการจัดการประกวดโดย บริษัท ทีพีเอ็น โกลบอล จำกัด เก็บตัวผู้เข้าประกวดเพื่อทำกิจกรรมที่จังหวัดพัทลุงในวันที่ 5-7 มีนาคม ก่อนจัดการประกวดรอบแรกในวันที่ 17 มีนาคม และรอบสุดท้ายในวันที่ 19 มีนาคม ณ แจ้งวัฒนะ ฮอลล์ เซ็นทรัล แจ้งวัฒนะ
รูปแบบการประกวด
โดยการประกวดในปีนี้ได้มีการกลับมาเฟ้นสาวงามจากแต่ละจังหวัดเพื่อเป็นตัวแทน 77 จังหวัดในการประกวดนางสาวไทย ประจำปี 2566 แต่มีเพียง 47 จังหวัดที่สามารถส่งผู้เข้าประกวดเข้าร่วมได้ เนื่องจากเป็นปีแรกที่กลับมาในรูปแบบ 77 จังหวัด ซึ่งยังคงสอดคล้องกับบทบาทหน้าที่สำคัญอย่างยิ่งของ "นางสาวไทย" คือการเป็นทูตการท่องเที่ยวและวัฒนธรรม ที่จะต้องเผยแพร่ความล้ำค่าของประเทศไทยให้ได้เฉิดฉายสู่สายโตชาวโลก ตามแนวคิด "จาก Local สู่เลอค่า"
ผู้เข้าประกวด
วันที่ 3 มีนาคม พ.ศ. 2566 ได้มีการเปิดตัวผู้เข้าประกวดนางสาวไทยตัวแทนทั้งสิ้น 47 จังหวัดผู้เข้าประกวด ทั้งนี้นางสาวไทย จังหวัดเพชรบุรี ได้ถอนตัวจากการประกวด เนื่องจากป่วยเป็นโรคภูมิแพ้ ซึ่งเป็นโรคประจำตัว
พรรคคอมมิวนิสต์อาร์เจนตินา
พรรคคอมมิวนิสต์อาร์เจนตินา (Partido Comunista de la Argentina; ตัวย่อ PC) เป็นพรรคการเมืองในประเทศอาร์เจนตินา มีอุดมการณ์ทางการเมืองแบบคอมมิวนิสต์ ก่อตั้งขึ้นในปี ค.ศ. 1918 ปัจจุบันมีบุคลากรและสมาชิกพรรคจำนวน 22,930 คน
อีเอฟแอลลีกวัน เพลย์ออฟ 2022 นัดชิงชนะเลิศ
การแข่งขัน อีเอฟแอลลีกวัน เพลย์ออฟ 2022 นัดชิงชนะเลิศ เป็นแมตช์ฟุตบอลที่จะตัดสินระหว่าง ซันเดอร์แลนด์ และ วิคัมบ์วอนเดอเรอส์. แมตช์นี้จะลงเล่นกันในวันที่ 21 พฤษภาคม พ.ศ. 2565 ที่ สนามกีฬาเวมบลีย์ ใน ลอนดอน. สองทีมที่ดีที่สุดของฤดูกาล อีเอฟแอลลีกวัน ฤดูกาล 2021–22 (วีแกนแอทเลติก และ รอเทอรัมยูไนเต็ด) จะได้รับสิทธิ์การเลื่อนชั้นอัตโนมัติสู่ แชมเปียนชิป, ในขณะที่ทีมที่อยู่ในพื้นที่ตั้งแต่ อันดับที่สามถึงหกในตารางคะแนนเข้ามามีส่วนใน เพลย์ออฟ รอบรองชนะเลิศ และทีมผู้ชนะของรอบรองชนะเลิศเหล่านี้จะได้เข้าแข่งขันในพื้นที่สุดท้ายสำหรับ ฤดูกาล 2022–23 ในแชมเปียนชิป.
ไซมอน ฮูเปอร์ เป็น ผู้ตัดสิน สำหรับนัดนี้ซึ่งลงเล่นต่อหน้าผู้ชม 72,332 คน.
ภูมิหลัง
นี่เป็นนัดชิงชนะเลิศเพลย์ออฟครั้งที่สี่ของซันเดอร์แลนด์, มีสถิติแพ้ทั้งหมดสามจากนัดชิงชนะเลิศที่ผ่านมาของพวกเขา, แต่พวกเขาลงเล่น 15 นัดหลังที่ผ่านมาไม่เคยแพ้ใครเลย.
เอชทีวี 7
เอชทีวี 7 เป็นช่องทีวีทางสังคมวัฒนธรรมเพื่อความบันเทิงใน เวียดนาม ออกอากาศโดย โทรทัศน์โฮจิมินห์ซิตี้ ตั้งแต่ปี 1987 (2530)
ก่อน
....
วอลเลย์บอลชายยูโรเปียนลีก 2005
วอลเลย์บอลชายยูโรเปียนลีก 2005 (2005 Men's European Volleyball League) เป็นครั้งที่ 2 ของการแข่งขันวอลเลย์บอลชายยูโรเปียนลีก ซึ่งเป็นการแข่งขันวอลเลย์บอลของทีมชาติในทวีปยุโรป จัดโดยสมาพันธ์วอลเลย์บอลยุโรป รอบสุดท้ายจัดขึ้นที่เมืองคาซาน, ประเทศรัสเซีย ระหว่างวันที่ 23– 24 กรกฎาคม ค.ศ. 2005
ประเทศที่เข้าแข่งขัน
ด้านล่างนี่คือทีมที่เข้าร่วมแข่งขันยูโรเปียนลีก 2005
มาฟุมาฟุ
มาฟุมาฟุ ( เกิด 18 ตุลาคม พ.ศ. 2534) เป็นนักร้องชายและนักแต่งเพลงชาวญี่ปุ่น มาฟุมาฟุเป็นนักร้อง, นักแต่งเนื้อเพลง และนักแต่งเพลงในวง อาฟเตอร์เดอะเรน (After the Rain) รวมตัวกับเพื่อนนักร้องอย่าง โซรารุ
ประวัติ
มาฟุมาฟุ เกิดเมื่อวันที่ 18 ตุลาคม พ.ศ. 2534 เริ่มเข้าวงการดนตรีและเผยแพร่วิดีโอบนนิโคนิโค เมื่อปี พ.ศ. 2553 ในการสัมภาษณ์ มาฟุมาฟุได้บอกว่าชอบฟังเพลงที่หลากหลายรวมถึงอิเล็กทรอนิกส์ และเขาหลงใหลในดนตรีเพราะวัยเด็กของเขามีเจ็บปวดและรู้สึกว่าเขาสามารถถ่ายทอดอารมณ์ที่เขาแสดงออกเป็นอย่างอื่นในเพลงได้ยาก นอกจากนี้มาฟุมาฟุยังเชื่อว่ามาฟุมาฟุเติบโตขึ้นเมื่อเขาสามารถเอาชนะสิ่งที่เขาไม่รู้หรือไม่สามารถทำได้มาก่อน ตั้งแต่ชีวิตในวงการเพลงของเขาเริ่มต้นขึ้น มาฟุมาฟุเก็บคำพูดและประสบการณ์ไว้ในตัว ซึ่งเขาดึงมาใช้เมื่อแต่งและเขียนเนื้อเพลง
ในขณะที่มาฟุมาฟุได้ทำงานในอัลบั้มโดจินเดี่ยวของเขาเป็นหลัก มาฟุมาฟุทำ 2 อัลบั้มกับนักร้องอีกคนชื่อ โซรารุ ในวันที่ 13 เมษายน พ.ศ. 2559 พวกเขาได้วางจำหน่ายเพลง Crocrest Story ภายใต้ชื่อ อาฟเตอร์เดอะเรน (After the Rain) ในภายใต้สังกัดยูนิเวอร์แซลเอ็นเตอร์เทนเมนต์เจแปน มาฟุมาฟุได้จัดการองค์ประกอบส่วนใหญ่และจัดเรียงอัลบั้ม มาฟุมาฟุพยายามสร้างเพลงที่เข้ากับช่วงดนตรีของพวกเขาทั้งสองเพลงเป็นเรื่องสนุกสำหรับพวกเขา และนั่นดึงจุดเด่นของทั้งคู่ออกมา อัลบั้มของเขาติดอันดับ 2 ของโอริคอนชาร์ตประจำสัปดาห์
ในปี พ.ศ. 2565 มาฟุมาฟุได้โพสต์ประกาศบนทวิตเตอร์ของเขาว่าหลังจากที่เขาแสดงสดต่อไปในวันที่ 11 และ 12 มิถุนายน เขาจะเว้นจากกิจกรรมดนตรีส่วนตัวทั้งหมดอย่างไม่มีกำหนดเช่นครั้งแรกในรอบ 11 ปีของมาฟุมาฟุ อ้างถึงเงื่อนไขทางการแพทย์ของเขา เขายังคงวางแผนที่จะเป็นนักแต่งเพลงให้กับศิลปินอื่น รวมทั้งยังคงมีส่วนร่วมในการทำงานร่วมกันเป็นกลุ่ม
อีเอฟแอลลีกทู เพลย์ออฟ 2022 นัดชิงชนะเลิศ
การแข่งขัน อีเอฟแอลลีกทู เพลย์ออฟ 2022 นัดชิงชนะเลิศ เป็นแมตช์ฟุตบอลที่จะลงเล่นในวันที่ 28 พฤษภาคม ค.ศ. 2022 ที่ สนามกีฬาเวมบลีย์, ลอนดอน เป็นการตัดสินระหว่าง แมนส์ฟีลด์ทาวน์ และ พอร์ตเวล, กับชัยชนะของพอร์ตเวล 3–0 ที่จะทำให้พวกเขาเลื่อนชั้นสู่ อีเอฟแอลลีกวัน สำหรับครั้งแรกในประวัติศาสตร์ของพวกเขา.
ฮีป (โครงสร้างข้อมูล)
ฮีป (Heap) เป็นโครงสร้างข้อมูลที่นำมาสร้างแถวคอยลำดับความสำคัญ (priority queue) รูปแบบหนึ่ง ซึ่งนิยมใช้กันมาก โดยฮีปที่สร้างขึ้นโดยอาศัยแนวคิดจากต้นไม้ทวิภาคใช้ชื่อว่า "ฮีปทวิภาค" (binary heap) ซึ่งยังมีการสร้างฮีปโดยอาศัยแนวคิดแบบอื่น ๆ ได้อีกเช่น ฟีโบนักชีฮีป (fibonacci heap) โดยฮีปทุกชนิดนั้นมีความสัมพันธ์เหมือนกันคือปมพ่อมีลำดับความสำคัญมากกว่าปมลูก
แนวคิดของฮีปนอกจากนำมาสร้างแถวคอยลำดับความสำคัญแล้ว ยังนำมาประยุกต์ใช้ในการสร้างโครงสร้างข้อมูลอื่นๆ เช่นทรีพ เป็นต้น
ลักษณะของฮีป
ฮีปเป็นต้นไม้ประเภทหนึ่งซึ่งจะจัดความสัมพันธ์ให้ปมพ่อ มีความสำคัญ(priority)มากกว่าปมลูก
บริการที่มักจะมี
บริการนั้นจะเน้นบริการเดียวกับแถวคอยลำดับความสำคัญ
ความเร็วที่ใช้ในการทำงาน
จากการที่ฮีปเรียงตัวในลักษณะต้นไม้ โดยเฉพาะฮีปเติมเต็ม ทำให้ต้นไม้ที่ได้เป็นต้นไม้ประกันความสูง จึงเป็นการประกันการทำงานว่าอย่างมากจะใช้เวลา O(log n) และเข้าถึงข้อมูลที่สำคัญที่สุดได้ง่ายเพราะอยู่บนรากเป็นเวลาคงที่ O(1)
ประเภทข้อมูลที่ใช้สร้างฮีป
เนื่องจากฮีปเป็นต้นไม้จึงอาจสร้างในลักษณะปมของต้นไม้ได้ ซึ่งใช้ประเภทข้อมูลประเภทโครงสร้าง หรือวัตถุ อย่างไรก็ตาม โดยปกติสำหรับการสร้างแถวคอยลำดับความสำคัญเราจะสร้างแบบฮีปเติมเต็ม ซึ่งสามารถใช้ความสัมพันธ์ทางคณิตศาสตร์ ทำให้เราสามารถใช้แถวลำดับในการสร้างฮีปเติมเต็มได้
ความสัมพันธ์ระหว่างดัชนีของปมพ่อและปมลูกในแถวลำดับของฮีปเติมเต็ม
เมื่อเราแวะผ่านฮีปเติมเต็มตามความกว้าง(bread-first search)และเรียงเป็นแถวลำดับแล้ว เราจะได้ความสำคัญที่ว่าสำหรับสมาชิกดัชนีที่ i ใดๆ
การสร้างบริการของฮีป
ในที่นี้กล่าวถึงลักษณะการทำงานของฮีปเติมเต็มในการทำแถวคอยลำดับความสำคัญ สำหรับการทำงานของทรีพให้ดูทรีพ
การเข้าแถวคอย
ทำได้โดยการเพิ่มสมาชิกไปที่หลังสุดของแถวลำดับก่อน และทำการสลับข้อมูลกับปมพ่อ(percolate up)เมื่อข้อมูลใหม่มีลำดับความสำคัญมากกว่า จนกระทั่งปมพ่อมีลำดับความสำคัญมากกว่าจึงหยุด
การลบสมาชิกที่สำคัญที่สุด
ทำได้โดยการดึงเอาข้อมูลแรกสุดของแถวลำดับ กล่าวคือเป็นรากของฮีปเติมเต็ม ซึ่งจะมีลำดับความสำคัญมากที่สุดออก จากนั้นจะหยิบตัวสุดท้ายของแถวลำดับมาแทน (ซึ่งมักจะมีลำดับความสำคัญน้อย)และทำการลดลำดับลงโดยการสลับข้อมูลกับปมลูก(percolate down)จนข้อมูลสลับจนปมลูกมีลำดับความสำคัญน้อยกว่าจึงหยุด
จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
คะแนนรวมทั้งหมดในกลุ่มจังหวัดที่ 1
กลุ่มจังหวัดที่ 1 ประกอบไปด้วยจังหวัดเชียงราย จังหวัดแม่ฮ่องสอน จังหวัดเชียงใหม่ จังหวัดพะเยา จังหวัดน่าน จังหวัดลำปาง จังหวัดลำพูน จังหวัดแพร่ จังหวัดสุโขทัย จังหวัดตาก และจังหวัดกำแพงเพชร จำนวน 11 จังหวัด
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 1
! colspan=2 | พรรค ! คะแนนเสียง ! ร้อยละ
ผู้สมัครที่ได้รับการเลือกตั้งในกลุ่มจังหวัดที่ 1
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 1 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดลำพูน
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดลำพูนทั้งจังหวัด
100 หนังสือดีเพื่อพัฒนาเด็กและเยาวชนไทย
100 หนังสือดีเพื่อพัฒนาเด็กและเยาวชนไทย เป็นโครงการที่จัดขึ้นโดยสำนักงานส่งเสริมสังคมแห่งการเรียนรู้และคุณภาพเยาวชน ในงานมหกรรมหนังสือระดับชาติ ครั้งที่ 17 วันที่ 25 ตุลาคม พ.ศ. 2555 ที่ศูนย์ประชุมแห่งชาติสิริกิติ์ เพื่อส่งเสริมให้เด็กและเยาวชนไทยมีนิสัยรักการอ่าน
หลักเกณฑ์ในการพิจารณา
หลักเกณฑ์ในการพิจารณา 100 หนังสือดีเพื่อพัฒนาเด็กและเยาวชนไทยนั้น มีหลักเกณฑ์ทั้งหมด 4 หลักเกณฑ์ ดังนี้
กรรมการในการพิจารณา
กรรมการในการพิจารณา 100 หนังสือดีเพื่อพัฒนาเด็กและเยาวชนไทยนั้น มีทั้งหมด 6 ท่านด้วยกัน ดังนี้
หญิงเหล็กศาลเยาวชน
หญิงเหล็กศาลเยาวชน (손년 심판) เป็นซีรีส์โทรทัศน์แบบสตรีมมิ่งของเกาหลีใต้ปี ค.ศ. 2022 กำกับโดย ฮง ช็อง-ชาน นำแสดงโดย คิม ฮเย-ซู, คิม มู-ย็อล และอี ซ็อง-มิน ซีรีส์บอกเล่าเรื่องราวของผู้พิพากษาหญิงที่ขึ้นชื่อว่าเธอไม่ชอบเยาวชนเพราะเรื่องราวในอดีตและได้รับแต่งตั้งให้เป็นผู้พิพากษาศาลเยาวชน ออกอากาศทางเน็ตฟลิกซ์ เมื่อวันที่ 25 กุมภาพันธ์ ค.ศ. 2022
เรื่องย่อ
หญิงเหล็กศาลเยาวชน ติดตามเรื่องราวของ ชิม อึน-ซ็อก ผู้พิพากษาฝีมือดีที่มีบุคลิกเย็นชาและห่างเหิน ซึ่งเป็นที่รู้จักว่าเธอไม่ชอบเยาวชน โดยเธอกลายเป็นผู้พิพากษาศาลเยาวชนในเขตยอนฮวา ที่นั่นเธอฝ่าฝืนธรรมเนียมปฏิบัติและมีวิธีการลงโทษผู้กระทำความผิดในแบบของเธอเอง เธอต้องจัดการและสร้างความสมดุลให้กับความเกลียดชังต่อผู้กระทำความผิดเล็กน้อยด้วยความเชื่อมั่นในความยุติธรรมและการลงโทษ
ละครเรื่องนี้ส่งข้อความว่าสังคมต้องรับผิดชอบต่อการกระทำของเยาวชนอย่างไร
หลงหมู่
เจ้าแม่มังกร หรือ พระแม่มังกร หรือ เป็นเทพนารีซึ่งมาจากสตรีชาวมนุษย์ในฐานะมารดรของมังกรในศาสนาชาวบ้านจีน ศาสนาพุทธในประเทศจีน โดยเป็นเทพเจ้าแห่งน้ำและเทพเจ้าแห่งฝน
เซต (โครงสร้างข้อมูล)
เซต (Set) หมายถึงแบบชนิดข้อมูลนามธรรมที่ไม่อนุญาตให้ซ้ำกัน แต่ไม่เรียงลำดับสมาชิก เซตจึงถูกนำมาใช้ในการตรวจสอบความซ้ำกันของข้อมูล
โครงสร้างข้อมูลที่เป็นเซต ได้แก่ ต้นไม้ค้นหาและตารางแฮช เพียงแต่ต้นไม้จะเก็บข้อมูลที่เปรียบเทียบได้ (Comparable) เท่านั้น ส่วนตารางแฮชไม่มีเงื่อนไขนี้
จุดเด่นของเซต
เซตมีจุดเด่นในการไม่อนุญาตให้ซ้ำกัน อาจใช้ตรวจสอบการซ้ำกันของข้อมูล นอกจากนั้นแล้วเงื่อนไขการไม่ซ้ำกันนี้ ทำให้การจัดการข้อมูลนั้นจัดการได้ง่าย และเข้าถึงอย่างรวดเร็ว เช่นต้นไม้ค้นหามีความเร็วเป็น O(log n)ส่วนตารางแฮชนั้นมีความเร็วในการเข้าถึงเป็นO(1)
มัลติเซต
มัลติเซต multiset คล้ายมัลติเซตในคณิตศาสตร์ ซึ่งโครงสร้างข้อมูลนี้เหมือนโคตรงสร้างข้อมูลเซต ยกเว้นอนุญาตให้สมาชิกซ้ำกันได้
วัดขุนสมุทราวาส
วัดขุนสมุทราวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านขุนสมุทรจีน ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ เป็นวัดที่มีลักษณะที่ตั้งเป็นแหลมเล็ก ๆ ยื่นเข้าไปในอ่าวไทย ที่ดินของวัดในอดีตมีเนื้อที่กว่า 76 ไร่ ได้รับบริจาคมาจากชาวบ้านขุนสมุทรจีน แต่ปัจจุบันเหลือเพียง 5 ไร่เท่านั้น เพราะถูกน้ำทะเลกัดเซาะจนหายไปหมด ทั้งนี้ บริเวณบ้านขุนสมุทรจีนเป็นจุดที่มีการกัดเซาะรุนแรงมากที่สุดในประเทศไทย
วัดขุนสมุทราวาสสร้างขึ้นเมื่อวันที่ 17 กรกฎาคม พ.ศ. 2510 โดยมีนายประเทือง เจริญนาค และผู้ใหญ่หั่น เข่งสมุทร เป็นผู้ดำเนินการสร้าง ส่วนผู้ถวายที่ดินให้สร้างวัดคือนายสง่า สนเจริญ และนายชลอ ฮวดสุวรรณ เริ่มก่อสร้างวัดตั้งแต่ปี พ.ศ. 2505 กระทรวงศึกษาธิการได้ประกาศตั้งเป็นวัดเมื่อวันที่ 22 สิงหาคม พ.ศ. 2516 ได้ตั้งชื่อวัดตามชื่อบ้านขุนสมุทร (จีน) มีเจ้าอาวาสรูปแรก ชื่อ หลวงตาใบ
วัดประสบปัญหาจากการถูกน้ำทะเลกัดเซาะและน้ำท่วม ทางวัดได้พยายามแก้ไขปัญหานี้โดยอาศัยเสาไฟฟ้าเก่าปักเป็นแถว เพื่อสร้างแนวป้องกันคลื่นทะเลและดักตะกอน สร้างแผ่นดินใหม่ ชาวบ้านและพระสงฆ์ได้ช่วยกันปลูกต้นไม้ชายเลน เพิ่มความหนาแน่นให้เป็นธรรมชาติ
พื้นของโบสถ์และกุฏิได้มีการยกให้สูงขึ้นเพื่อไม่ให้น้ำทะเลกัดเซาะจนพังลง อุโบสถยังสามารถประกอบพิธีกรรมทางศาสนาได้ ภายในประดิษฐานพระประธานนามว่า หลวงพ่อปากแดง มีศาลาไม้ริมทะเล ประดิษฐานหลวงพ่อโต และหลวงปู่ทวด ส่วนอีกด้าน จะเป็นเก๋งจีนที่ประดิษฐานองค์เจ้าแม่กวนอิม
นิมอซินี
นิมอซินี (Mnemosyne, ) หรือ มเนโมซิเน (Μνημοσύνη,, มฺแนโมซฺวีแน) เป็นเทพกัญญาแห่งความจำในประมวลเรื่องปรัมปรากรีก เป็นมารดาของบรรดามิวส์ทั้งเก้า
ในภาษาอังกฤษ คำว่า "Mnemosyne" มีแม่คำจากภาษากรีกเดียวกับคำว่า "mnemonic" (ช่วยจำ) คือ "mnēmē" อ่านว่า มฺแนแม แปลว่า "ความทรงจำ, ความจำ"
เทพวงศ์
นิมอซินีเป็นเทพไททัน เป็นธิดาของไททันยูเรนัสกับไททันไกอา  เป็นมารดาของมิวส์ทั้งเก้า ซึ่งเป็นธิดาของนางกับซูส ผู้เป็นทั้งภาติยะและภาคิไนยของนางเอง มิวส์ทั้งเก้าคือ
ปรัมปราวิทยา
นิมอซินีกับซูส ในร่างคนเลี้ยงแกะ ได้มีเพศสัมพันธ์กันเป็นเวลาเก้าคืนติดกัน ทำให้มีธิดาเป็นมิวส์เก้าองค์
นิมอซินีเป็นผู้ดูแลสระน้ำในยมโลก ตามรอยจารึกงานศพต่าง ๆ ของชาวกรีกในศวรรษที่ 4 ก่อนคริสต์ศักราช ซึ่งจารึกตามมาตราหกคณะแด็กทิล สระน้ำแห่งนี้เป็นสระน้ำคู่เคียงกับแม่น้ำลีธี ซึ่งเป็นที่ที่วิญญาณของคนตายมาเอาน้ำไปดื่ม เพื่อไม่ให้มีความทรงจำเกี่ยวกับตนเองเมื่อยังไม่ตายก่อนที่จะไปเกิดใหม่ แต่ในศาสนาออร์เฟียส เมื่อศาสนิกชนรับเข้าศาสนา เชื่อว่าต้องดื่มน้ำจากแม่น้ำนิมอซินี คือแม่น้ำแห่งความจำ เพื่อหยุดการเวียนว่ายตายเกิด
ใน ธีออโกนี (Theogony) ของเฮเซียด กษัตริย์และกวีต่าง ๆ ได้รับพลังในการพูดแบบมีอำนาจจากการครองนิมอซินีและการมีความสัมพันธ์พิเศษกับพวกมิวส์
บาร์บีส์
บาร์บี้ส์ (Barbies) เป็นวงดนตรีแนวร็อค ในสังกัดของสมอลล์รูม
ประวัติ
ว่างมือไป 8 ปี สำหรับ กับเพลง คำสุดท้าย ซึ่งพวกเขาก็เติบโตมาในยุคอัลเตอร์เนทีฟรุ่งเรือง เคยโชว์ใส่ชุดนักเรียนหญิงทั้งวงขึ้นคอนเสิร์ต ได้ขึ้นเล่นเป็นวงเปิดให้กับคอนเสิร์ตของ Green Day ครั้งแรกที่เอ็มบีเคฮอลล์ โดนโห่ไล่และขว้างปาขวดขึ้นไปบนเวที กับอัลบั้ม Again Please เมื่อเทียบกับอัลบั้มล่าสุด Attitude เมื่อเกือบ 10 ปีก่อน เป็นงานเพลงที่พัฒนาขึ้นกว่างานยุคแรกมากมาย และในตอนนี้บาร์บี้ยิ่งพัฒนาตัวเองจนเทียบกับช่วงแรกในวงการเพลงไม่ได้อีกแล้ว ล่าสุดพวกเค้ากลับมาอีกครั้ง นำทีมโดยนักร้องนำสุดเซอร์ ต้าร์ เผ่าพล เทพหัสดิน ณ อยุธยา พร้อมหอบซิงเกิลใหม่เอี่ยม ก่อนวันสุดท้าย มาฝากแฟนเพลงพร้อมแนะนำสมาชิกใหม่ให้วงการเพลงได้รู้จัก ได้แก่ เจ-มือ เบส, ขวัญ มือกลอง, นัท-มือกีตาร์, ทิวลิป-มือ กีตาร์ และ อ๋อ-ซินทิไซเซอร์ และยังได้ทำงานกับบ้านใหม่ค่ายห้องเล็ก สมอลล์รูม อีกด้วย
ตำบลหนองฉิม
หนองฉิม เป็นตำบลหนึ่งในอำเภอเนินสง่า จังหวัดชัยภูมิ ตั้งอยู่ห่างจากที่ว่าการอำเภอเนินสง่า ประมาณ 7 กิโลเมตร พื้นที่ทั้งหมดอยู่ในความรับผิดชอบขององค์การบริหารส่วนตำบลหนองฉิม
การปกครอง
ตำบลหนองฉิมแบ่งการปกครองออกเป็น 15 หมู่บ้าน คือ
แต่ปางก่อน
แต่ปางก่อน เป็นนวนิยายไทยแนวย้อนยุค ที่สร้างจากบทประพันธ์ของ แก้วเก้า (นามปากกาของ คุณหญิงวินิตา ดิถียนต์) มีการสร้างเป็นละครโทรทัศน์มาแล้วถึงสองครั้ง คือ ในปี พ.ศ. 2530 และ พ.ศ. 2548 โดยออกอากาศทางไทยทีวีสีช่อง 3 ส่วนในปี พ.ศ. 2560 ได้มีการนำมาสร้างใหม่อีกครั้ง โดยออกอากาศทาง ช่องวัน และมีเพลงนำละครที่แต่งโดย วิรัช อยู่ถาวร จนกลายเป็นเพลงฮิตตลอดกาล
เนื้อเรื่อง
หม่อมเจ้ารังสิธร หรือท่านชายใหญ่ พระโอรสองค์เดียวของเสด็จในกรมฯ ในรัชสมัย ร.6 ได้พบรักกับ เจ้านางม่านแก้ว ที่ได้เข้ามาฝากเนื้อฝากตัวที่วังของเสด็จพ่อ เพื่อศึกษาเล่าเรียน หม่อมพเยีย มารดาของท่านชายใหญ่คัดค้านเต็มที่ เนื่องด้วยริษยาที่ม่านแก้วเป็นคนโปรดของเสด็จฯ และมีความสามารถทางภาษาหลายด้าน และที่สำคัญได้หมายมาดให้ท่านชายใหญ่ได้สมรสกับ หม่อมเจ้าหญิงวิไลเรขา ซึ่งมีศักดิ์เป็นญาติผู้น้อง แต่ท่านชายใหญ่ก็ยังยืนยันที่จะแต่งงานกับเจ้านางม่านแก้ว ในคืนวันส่งตัวเข้าหอ เจ้านางม่านแก้วถูกลอบวางยาพิษอย่างโหดเหี้ยมจนเสียชีวิต สร้างความเสียใจให้แก่ท่านชายใหญ่เป็นอย่างยิ่ง และด้วยความรักที่มีต่อเธอ ท่านชายใหญ่ไม่ยอมที่จะมีรักกับใครอีกแม้กระทั่งหม่อมเจ้าหญิงวิไลเรขาก็ตาม
กาลเวลาผ่านไปเจ้านางม่านแก้วได้ไปเกิดใหม่ และได้กลับมาที่วังแห่งนี้อีกครั้งซึ่งในปัจจุบันเป็นโรงเรียนสตรีชื่อว่า "โรงเรียนกุลนารีวิทยา" และได้กลายเป็นสมบัติของ หม่อมราชวงศ์จิรายุส หลานชายคนเดียวของหม่อมเจ้าหญิงวิไลเรขาซึ่งมีสิทธิในสมบัติทั้งหมดหลังจากที่ท่านชายใหญ่สิ้นพระชนม์ ในชาติภพใหม่นี้เธอชื่อ ราชาวดี เธอได้เข้าทำหน้าที่เป็นครูสอนภาษา ราชาวดีรู้สึกผูกพันกับสถานที่นี้เป็นอย่างมาก โดยเฉพาะเรือนฝรั่งด้านหลังและเพลงลาวม่านแก้ว ที่เป็นเพลงต้องห้ามของที่นี่เป็นอย่างยิ่งเนื่องจากเป็นเพลงที่ท่านชายใหญ่นั้นได้แต่งขึ้นเพื่อมอบให้แก่เจ้านางม่านแก้ว หญิงเดียวที่เขารัก ณ ที่แห่งนี้เธอได้พบกับท่านชายใหญ่ที่คอยวนเวียนรอคอยเธออยู่ตลอดเวลา แต่เป็นที่น่าเสียดายว่าราชาวดีนั้นลืมเรื่องราวที่เคยเกิดขึ้นในอดีตจนหมดสิ้น ราชาวดีสนใจเรื่องราวที่เกิดขึ้นในอดีตอย่างมากและหาโอกาสมาฟังท่านชายใหญ่เล่าเรื่องราวให้ฟังอยู่เสมอ โดยที่เธอไม่ได้เกรงกลัวเขาเลยแม้แต่น้อย
จนวันหนึ่งเธอได้พบรูปของเจ้านางม่านแก้วซึ่งมีใบหน้าละม้ายคล้ายเธอประหนึ่งเป็นพิมพ์เดียวกัน ทำให้เธอได้ทราบว่า เจ้านางม่านแก้วกับเธอจะต้องมีความเกี่ยวพันกันอย่างแน่นอน และเธอเองก็รู้สึกผูกพันกับท่านชายใหญ่โดยไม่รู้ตัว คุณชายจิรายุสหลงรักราชาวดี ถึงแม้ว่าเขาจะมี หม่อมราชวงศ์หญิงสวรรยา เป็นคู่หมั้นอยู่แล้ว จนเขาตัดสินใจที่จะถอนหมั้นกับคุณหญิงสวรรยา ซึ่งทำให้ท่านหญิงวิไลเรขา ซึ่งมีศักดิ์เป็นย่าและมีชีวิตอยู่อย่างเดียวดายอยู่ที่วังสาทรหลังจากเกิดเหตุโศกนาฏกรรมครั้งนั้น ท่านหญิงวิไลเรขาได้พบราชาวดี ซึ่งทันทีที่ได้เห็นเธอก็ปักใจทันทีว่านี่คือ เจ้านางม่านแก้วที่กลับชาติมาเกิดเพื่อทำลายเธอ และเธอเองก็ไม่อยากให้ประวัติศาสตร์ซ้ำรอย ท่านหญิงจึงวางแผนให้อาจารย์ใหญ่พาราชาวดีมาถวายการรับใช้ ซึ่งการที่ราชาวดีมาอยู่ที่นี่เธอได้พบว่าท่านหญิงวิไลนั้นเป็นผู้ที่เชี่ยวชาญเรื่องพิษ